**ÕPPE – JA ARENGUKESKUS EVA – STUDIORUM**

**PÕHIKIRI**

1. **ÜLDSÄTTED**
   1. Õppe – ja Arengukeskus EVA – Studiorum (Edaspidi – ÕAES) on mittetulundusühing, mis on asutatud 18.04.2005.a.
   2. Mittetulundusühing ÕAES on eraõiguslik juriidiline isik, mis juhindub oma tegevuses Eesti Vabariigi (edaspidi – EV) seadustest, käesolevast põhikirjast ja muudest sellekohastest õigusaktidest.
   3. Ühing on registreeritud Tallinnas ja tema postiaadress on Uus tn. 19 – 8, Tallinn, 10111
   4. ÕAES ametlik keel on eesti keel.
   5. ÕAES majandusaasta algab 01. jaanuaril ja lõpeb 31. detsembril.
   6. ÕAES on juriidiline isik, kellel on oma pangaarve.
   7. Kui käesolev põhikiri on vastuolus seadusega, siis rakendatakse seaduse sätteid.
2. **TEGEVUSE EESMÄRGID JA ÜLESANDED**
   1. ÕAES lähtub oma tegevuses rahvusvahelisest tunnustatud vähemusrahvuste põhimõtetest ning esindab kultuurilisi, hariduslikke, poliitilisi ja sotsiaalmajanduslikke huve nii Eestis, kui ka väljaspool Eestit.
   2. ÕAES aitab valgevene vähemusrahvast EV Põhiseaduse ja seadustega antud õiguste ja kohustuste realiseerimisel.
   3. Kogumine, üldistamine, avaldamine ning informatsiooni levitamine valgevene kultuuri, keele ja ajaloo küsimustes.
   4. ÕAES korraldab Valgevene Vabariiki informatsiooni – tunnetusreise kultuuri tutvumise eesmärgil.
   5. Kaasaaitamine EV ja Valgevene Vabariigi sõprussuhete loomisele – koolide vahelised sõprussuhted keele praktika eesmärgil.
   6. ÕAES korraldab seminare, konverentse, loenguid, keele kursuseid; algatab tele – ja raadio saadete läbiviimist.
   7. ÕAES korraldab mitmesuguseid kultuurüritusi – konkursse, festivale, näitusi, etendusi, kontserte, rahvapidusid, õppe(ekskursioone), meistriklasse, laagreid ja muid üritusi valgevene kultuuri tutvustamiseks Eestis ja eesti kultuuri tutvustamiseks valgevenemaal.
   8. ÕAES osaleb programmides, mille eesmärgiks on vähemusrahvaste toetamine ja rahvussuhete korraldamine.
   9. ÕAES osutab vajadusel tõlketeenuse abi (valgevene ja vene keelest eesti keelde ning eesti keelest valgevene ja vene keelde erinevate juriidiliste dokumentide tõlkimine).
   10. ÕAES on isikute vabatahtlik ühendus, mille põhitegevuseks ei või olla majandustegevuse kaudu tulu saamine.
3. **LIIKMED, NENDE ÕIGUSED JA KOHUSTUSED**
   1. Liikmete vastuvõtmine toimub juhatuse kirjaliku avalduse alusel.
   2. ÕAES liikmeks võib olla iga juriidiline ja füüsiline isik, kes vastab Ühingu põhikirja nõetele.
   3. ÕAES liikmel on õigus osa võtta ühingu tegevusest, valida ja olla valitud ühingu juhtorganitesse.
   4. Liikmel on õigus avalduse alusel ÕAES-st välja astuda.
   5. Kõik ÕAES-i liikmed on kohustatud kaasa aitama ühingu eesmärkide realiseerimisele, täitma ühingu põhikirja ja selle juhtorganite otsuseid.
4. **JUHTIMINE**
   1. ÕAES-i kõrgeimaks organiks on esinduskogu üldkoosolek, mis koosneb Eestimaa Valgevenelaste Assotsiatsiooni liikmesühenduste volitatud esindajatest.
   2. Üldkoosolek võib vastu võtta otsuseid, kui selles osaleb üle poole liikmesühenduste volitatud esindajatest.
   3. Üldkoosoleku kokkukutsumise koha ja aja määrab Ühingu juhatus.
   4. Üldkoosoleku kutsub kokku juhatus vastavalt vajadusele, kuid mitte harvem kui üks kord aastas.
   5. ÕAES-i tegevust juhib üldkoosolekute vahelisel perioodil juhatus.
   6. Juhatus on üks kuni viis liiget, konkreetse arvu määrab üldkoosolek.
   7. Juhatuse liikmed valitakse viieks aastaks.
   8. Juhatuse liikme võib tagasi kutsuda üldkoosoleku otsusega üksnes kohustuste mitte täitmisel või põhikirjanõuete täitmata jätmisel, kui need tekitasid kahju ühingule.
   9. Juhatuse koosolekud toimuvad vastavalt vajadusele, kuid mitte harvem kui üks kord kvartalis.
   10. Juhatuse otsused võetakse vastu hääletamise teel. Igal liikmel on üks hääl.
5. **VARA**
   1. Vara tekib oma tegevuse tulemusena saadud vahenditest.
   2. Vara tekib riigi ja kohalike omavalitsuste sihtotstarbelistest eraldistest, ettevõtete poolt eraldatud toetustest ja annetustest, eraisikutelt saadud eraldistest, tasuliste kultuurürituste korraldamisest, meistriklasside ja laagrite osavõtumaksust.
   3. Vara kasutatakse antud põhikirjas püstitatud eesmärkide saavutamiseks ja oma kollektiivliikmete tegevuse toetamiseks.
   4. Vara kasutatakse vastavalt juhatuse otsustele.
6. **ARUANDLUS**
   1. Juhatus korraldab raamatupidamise, esitab aastaaruande ja tegevusaruande raamatupidamise seaduses sätestatud korras ja esitab oma tegevuse kohta aruande üldkoosolekul.
7. **LÕPETAMINE**
   1. ÕAES-i lõpetamine toimub üldkoosoleku otsuse alusel, mille poolt hääletas kolm neljandikku (3/4) hääleõiguslikest liikmeist, vastavalt mittetulundusühingute seaduses kehtestatud korrale.
   2. ÕAES-i vara jaotamine lõpetamisel toimub seadusega ettenähtud korras.
   3. ÕAES-i dokumendid anakse hoiule likvideerijale või kolmandale isikule.

Käesoleva põhikirja redaktsioon on kinnitatud 10. Märtsil 2008.a. üldkoosoleku protokolliga.

................................................

Ketlin Pukk

juhatuse esimees